Brooke Shieldsová

Brooke Christa Shields (*31. máj 1965, New York, New York, USA) je americká herečka, spisovateľka a supermodelka.Biography.com: Brooke Shields

Medzi jej najznámejšie filmové postavy patria roly vo filmoch Dievčatko a Modrá lagúna. Brooke Shields vystupovala aj v televíznych seriáloch Správna Susan (angl. Suddenly Susan) a Lipstick Jungle.Stated on Inside the Actors Studio, 2008

 Kariéra 
 Modeling 
Kariéra modelky Brooke Shields sa začala už v roku 1966, vo veku 11 mesiacov, keď bola jej snímka od amerického fotografa Francesca Scavulla použitá v reklamných materiáloch na mydlo Ivory Soap. Po tejto snímke sa stala detským modelom pre agentku Eileen Ford, ktorá vďaka Brookinej úspešnej kariére nazývala generáciu detských tvárí, ktoré v tomto období menežovala pomenovaním Shields.

Brooke sa v roku 1980 ako 14-ročná stala najmladšou modelkou, ktorej fotografia bola zverejnená na titulnej stránke prestížneho módneho časopisu Vogue. Neskôr v tom istom roku sa jej fotografia objavila aj na kontroverznom reklamnom letáku a televíznej reklame na džínsy Calvin Klein.Brooke Shields's Calvin Kline Ads Reklamný spot obsahoval jej slávnu poznámku vtedy neplnoletého dievčaťa: „You want to know what comes between me and my Calvins? Nothing.“Vanity Fair Calvin KlineStyle.com Brooke Shields Vďaka dvojitej kariére provokatívnej modelky a detskej herečky, ktorá hrala kontroverzné postavy už od svojich šestnástich rokov, patrila Brooke medzi najznámejšie tváre sveta. Dňa 9. februára 1981 bol v TIME zverejnený článok, v ktorom bol jej denný zárobok odhadovaný na 10 000 dolárov. Fotografie Brooke Shields sa na obálkach Vogue objavili v priebehu roku 1983 trikrát.

 Film 
Prvou dôležitou filmovou rolou Brooke Shields bola postava dievčatka, ktoré žilo vo verejnom dome, hrala ju vo filme Pretty Baby z roku 1978. Film bol plný nahých scén. Keď sa dostával do kín, Brooke mala dvanásť rokov, je teda viac než pravdepodobné, že pri nakrúcaní mohla mať iba jedenásť, a v tomto období vznikali narážky na to, že vlastne ide o detskú pornografiu. 1978 Pretty BabyPretty Baby (1978)People.com: Pretty Brooke  Po snímke Pretty Baby nasledoval v roku 1979 ďalší film, s názvom Wanda Nevada, ktorý bol o niečo menej kontroverzný, ale bol zároveň aj menej úspešný.

Najúspešnejším a najslávnejším filmom s Brooke Shields je počas dvoch desaťročí snímka Modrá lagúna z roku 1980, nasleduje romantická dráma režiséra Franca Zeffirelliho s názvom Endless Love. V rokoch 1981 až 1984 Brooke Shields patrila medzi najobľúbenejších detských hercov a bola štvornásobnou víťazkou v tejto kategórii v ankete People's Choice Award.

Brooke Shields si zahrala aj na divadelných doskách, častejšie v muzikáloch, na Broadwayi napríklad v predstaveniach Pomáda, Kabaret, Wonderful Town a Chicago. V muzikáli Chicago vystúpila aj v londýnskom West Ende.

 Štúdium 
V rokoch 1983 až 1987 Brooke Shields prerušila svoju hereckú kariéru, aby mohla vyštudovať francúzsku literatúru na univerzite v Princetone.Brooke Shields: Snapshot Názov jej dizertačnej práce bol "The Initiation: From Innocence to Experience: The Pre-Adolescent/Adolescent Journey in the Films of Louis Malle, Pretty Baby and Lacombe Lucien." Na Princetowne začala verejne hovoriť o svojej sexualite a panenstve. Dnes Brooke Shields o sebe vyhlasuje, že bola pannou až do svojich 22 rokov. Počas štúdia na tejto univerzite sa stala členkou princetownského divadelného súboru Princeton Triangle Club. V roku 1985 vyšla Brooke Shields jej autobiografická kniha s názvom On Your Own.

 Súkromný život 
Broke Shields sa narodila v New YorkuBrooke Shields Biography - Biography.com vo vplyvnej rodine, ktorej korene pochádzali z talianskych šľachtických rodov.Her ancestry is traced in  Jej otec, Francis Alexander Shields, bol obchodník (člen predstavenstva firmy Revlon), matka, Teri Shields (rodená Maria Theresa Schmonn) menežovala jej kariéru. Rodičia sa rozviedli, keď bola ešte dieťa. Brooke mala tri nevlastné sestry. Vyštudovala na prestížnej dievčenskej škole Lenox School, v roku 1983 maturovala v New Jersey na Dwight-Englewood School. Do polovice 80. rokov mala Brooke bydlisko v Haworthe (New Jersey).Rondinaro, Gene. "IF YOU THINK OF LIVING IN; HAWORTH", The New York Times, January 26, 1986. Accessed February 19, 2007.

V 80. a 90. rokoch boli témou bulvárnych článkov niektoré jej vzťahy s menej známymi ľuďmi, ako bol Ted McGinley, člen jej osobnej ochranky, či spolužiak z Princetonu Dean CainLJWorld, no jej meno bolo spájané aj s osobnosťami, ako boli John F. Kennedy Jr., Michael Bolton, princ Albert II.Being Brooke či Michael Jackson.

V období od 19. apríla 1997 do 9. apríla 1999 bola Brooke Shields manželkou profesionálneho tenistu Andre Agassiho. Dňa 4. apríla 2001 sa vydala za televízneho scenáristu Chrisa Henchyho. Majú spolu dve dcéry: Rowan Francis (*15. máj 2003) a Grier Hammond (*18. apríl 2006).

 Filmografia 
Zdroj: Film Klub.skFilm Klub.sk: Brooke Shields
 1976 – Alice, Sweet Alice (Karen Spages)
 1978 – King of the Gypsies (Tita)
 1978 – Dievčatko (Violet) – originálny názov: Pretty Baby
 1979 – Just You and Me, Kid (Kate)
 1980 – Modrá lagúna (Emmeline) – originálny názov: The Blue Lagoon
 1981 – Endless Love (Jade)
 1983 – Sahara (Dale)
 1984 – Muppets dobývají Manhattan (Sama seba) – originálny názov: The Muppets Take Manhattan
 1989 – Brenda Starr (Brenda Starr)
 1993 – Freaked (Skye Daley)
 1993 – I Can Make You Love Me (Laura Black)
 1994 – The Seventh Floor (Kate Fletcher)
 1996 – Freeway (Mimi Wolverton)
 1998 – Maléry paní Margaret (Emmeline) – originálny názov: The Misadventures of Margaret
 1999 – Ženích na úteku (Buckley) – originálny názov: The Bachelor
 1999 – The Weekend (Nina)
 1999 – Černá a bílá (Sam Donager) – originálny názov: Black and White
 2000 – After Sex (Kate)
 2001 – Kauza: Dieťa (Janine Nielssen) – originálny názov: What Makes a Family
 2003 – Nip/Tuck: Cindy Plumb (Faith Wolper)
 2003 – Miss Spider's Sunny Patch Kids (hlas Miss Spider)
 2004 – Mariti in affitto (Charlene Taylor)
 2004 – Spomíname (Betsy Tannenbaum) – originálny názov: Gone But Not Forgotten 
 2005 – The Outsider (Sama seba)
 2005 – Bob the Butler (Anne Jamieson)
 2005 – A&E Biography: Brooke Shields (Sama seba)
 2005 – The Easter Egg Adventure (hlas Horrible Harriet Hare)
 2008 – The Midnight Meat Train (Susan Hoff)
 2009 – Unstable Fables: Goldilocks & 3 Bears Show (hlas Ruby Bear)

 Referencie 


 Iné projekty 

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Detskí herci
Kategória:Spisovatelia pre deti a mládež USA
Kategória:Modelky USA
Kategória:Držitelia ceny Zlatá malina za najhorší ženský herecký výkon
Kategória:Absolventi Princeton University
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti USA talianskeho pôvodu
Kategória:Osobnosti USA waleského pôvodu
Kategória:Osobnosti z New Yorku
Kategória:Televízne herečky USA mydlových opier